Crim

La Crim ie na penijula te l'Europa urientela. La ie sun la costa a nord dl Mer Fosch y à na populazion de ntëur a 2,4 milions de abitanc, de chëi che la majera pert ie rusc. Dal 2014 incà ie la penijula sota l cuntrol de la Federazion Russa, do na anescion che ne ie nia recunesciuda te la lege nternaziunela. La ie spartida su te la Republica de la Crim y la zità federela de Sevastopol. Ti uedli de la comunità nternaziunela y de la Nazions Unides ie la penijula pert de la Republica autonoma de la Crim de l'Ucraina. La Crim (ënghe tlameda la Penijula Taurica) ie te la storia stata l cunfin danter l mond clasich y la stepa Pontica-Caspica. Si costes a sud fova states colonisedes dai grecs y po duminedes dai persians, dal Mper Roman y dal Mper Bizantin. Ntan dut chësc tëmp fova la rujeneda plu adurveda te la Crim l grech y la religion fova tl Medieve deventeda l cristianesim ortodox. Ala fin dl Mper Bizantin fova la penijula tumeda sota l cuntrol de la Republica de Genova y po rueda sota l Mper Ottoman nfin tl 1783 canche do la viera Russa-Ottomana (1768–1774) fovela rueda sota l Mper Rus. Storia Geografia Notes